  Майя Бывальцева 3-тӥ куартолэзе Удмуртиын +20 градусозь луоз но кӧня ке зороз. Со сярысь ивортэ Россиысь МЧС-лэн элькунъя Валтӥсь управлениезлэн пресс-службаез. Удысэтлэн ивортонэзъя, вирнуналэ пильмаськылоз, нуназе дырын-дырын ӧжытак зорылоз. Тӧл уйпал но шундыпуксён вискысь секундскын 6–11 метре пельтоз. Элькунъя +15…+20 градус луоз. Омыр зӥбет луло узвесь юбоя 747 миллиметр возиськоз, омырлэн мускытлыкез — 58 процент. Нялтас вераса, куазез эскерисьёслэн чакламзыя, 4-тӥ куартолэзе Удмуртиын шӧдскымон кезьытскоз, шорлыдын 10 градуслы. Нуназе 8–13 градус шуныт луоз. Тегъёс: МЧС Удмуртия куазь  